Diari Oficial de la Generalitat Valenciana


Sumari del DOGV 7182, del 30-12-2013 (2013/12996)

ORDE 28/2013, de 23 de desembre, de la Conselleria d'Infraestructures, Territori i Medi Ambient, per la qual es modifiquen les tarifes dels servicis de transport públic de viatgers en vehicles automòbils de menys de nou places, de l'Àrea de Prestació Conjunta de Castelló
-------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2013/12/23/28/dof/vci/html**

### Dades del document

Número de DOGV
:   7182

Data del DOGV
:   30-12-2013

Secció del DOGV
:   I. DISPOSICIONS GENERALS

Número del document
:   2013/12525


Data del document
:   23-12-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Ordre

Anàlisi jurídica

 Descriptors 

:   * Castelló de la Plana
    * transport públic
    * transport de viatgers
    * llista de preus
    * preu del transport
    * legislació

ORDE 28/2013, de 23 de desembre, de la Conselleria d'Infraestructures, Territori i Medi Ambient, per la qual es modifiquen les tarifes dels servicis de transport públic de viatgers en vehicles automòbils de menys de nou places, de l'Àrea de Prestació Conjunta de Castelló [2013/12105]  
PREÀMBUL  
  
La competència exclusiva en matèria de transport terrestre l'itinerari de la qual discórrega íntegrament per la Comunitat Valenciana correspon a la Generalitat.  
La Llei 6/2011, d'1 d'abril, de la Generalitat, de Mobilitat de la Comunitat Valenciana, establix en l'article 55.1 que les tarifes han de garantir la cobertura del cost real del servici en condicions normals de productivitat i organització, i permetre una adequada amortització i un raonable benefici industrial, i que estes podran ser revisades periòdicament, o de manera excepcional, quan es produïsca una variació en els costos que altere significativament l'equilibri econòmic. La seua aprovació i revisió correspon a l'òrgan competent, amb audiència prèvia de les associacions representatives del sector, i de les associacions de consumidors i usuaris.  
Els servicis de transport públic discrecional de viatgers per carretera, prestats amb vehicles de menys de nou places i proveïts d'autorització de l'Àrea de Prestació Conjunta de Castelló, es troben sotmesos al règim d'autorització administrativa, amb subjecció al règim disposat per l'Orde de 15 de juliol de 1991, del conseller d'Obres Públiques, Urbanisme i Transport. Esta orde va establir el règim tarifari i les seues condicions d'aplicació per als servicis de transport públic de viatgers en automòbils de turisme de l'Àrea de Prestació Conjunta de Castelló. Les tarifes corresponents s'han anat fixant i actualitzant successivament per mitjà de les oportunes ordes de la Conselleria.  
  
La variació dels costos d'explotació experimentat des de l'última revisió tarifària, l'estructura i quanties de la qual han sigut degudament analitzades, aconsella la seua actualització i la consegüent revisió de les tarifes d'aplicació als servicis de taxi vigents en l'Àrea de Prestació Conjunta de Castelló.  
En el procediment d'elaboració d'esta orde s'ha sotmés la proposta al tràmit d'audiència, i s'han analitzat també les propostes que, individualment, han presentat les associacions representatives del sector i les associacions de consumidors i usuaris.  
Per tot això, amb un informe previ de la Comissió de Preus de la Generalitat Valenciana, vist l'article 13 de l'Orde de 15 de juliol 1991, del conseller d'Obres Públiques, Urbanisme i Transports, per la qual es crea l'Àrea de Prestació Conjunta de Castelló per als servicis de transport públic de viatgers en automòbils de turisme, i de conformitat amb l'article 28.e de la Llei 5/1983, de 30 de desembre, del Consell, modificada per la Llei 12/2007, de 20 de març, i l'article 5 del Decret 85/2013, de 28 de juny, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient,  
  
  
ORDENE  
  
Article 1. Tarifes de l'Àrea de Prestació Conjunta de Castelló  
Els servicis de transport públic de viatgers en automòbils de turisme de l'Àrea de Prestació Conjunta de Castelló, que es realitzen o transcórreguen en l'àmbit territorial de l'àrea, seran regits per les següents tarifes, impost sobre el valor afegit inclòs:  
  
Tarifa 1  
Baixada de bandera: 1,20 euros.  
Preu per km recorregut: 1,12 euros.  
Preu per hora d'espera: 20,37 euros.  
Mínim de percepció: 4,00 euros.  
  
Tarifa 2   
Baixada de bandera: 1,20 euros.  
Preu per km recorregut: 1,30 euros.  
Preu per hora d'espera: 22,50 euros.  
Mínim de percepció: 5,00 euros.  
Mínim de percepció especial: 7,00 euros.  
  
Article 2. Definició d'horaris  
Es considera horari diürn el comprés entre les 07:00 hores i les 21:00 hores del mateix dia.  
Es considera horari nocturn el comprés entre les 21:00 hores d'un dia i les 07.00 hores de l'endemà.  
L'aplicació de la tarifa 2, tant en horari diürn com nocturn, relativa a festius i a dissabtes s'entén referida a les 24 hores d'estos.  
  
  
Article 3. Obligatorietat del canvi  
Els conductors dels vehicles facilitaran als clients canvi de fins a 20 euros. Si el canvi a tornar és superior a 20 euros, el conductor tindrà dret a continuar amb el taxímetre en marxa fins que se li proporcione l'import del servici o bitllet de 20 euros.  
  
Article 4. Visibilitat del quadre de tarifes  
En tots els vehicles de l'Àrea de Prestació Conjunta de Castelló s'haurà de portar, de forma visible per a l'usuari, un exemplar de les tarifes en vigor i les seues condicions d'aplicació.  
  
Article 5. Condicions d'aplicació de les tarifes   
1. Les tarifes assenyalades en esta orde s'aplicaran, segons les condicions establides en l'Orde de 21 de novembre de 1991, del conseller d'Obres Públiques, Urbanisme i Transports, a excepció d'aquelles condicions que hagen sigut modificades per normativa posterior i, en concret, per l'Orde de 23 d'octubre de 2000. Totes les tarifes vigents hauran d'estar incorporades al programari del taxímetre, i no s'aplicarà cap tarifa o suplement que no haja sigut introduït en este, sense que puguen realitzar-se intervencions manuals del taxista.  
  
2. Les tarifes per a recorreguts exteriors al territori de l'Àrea de Prestació Conjunta de Castelló (servicis interurbans) seran les que siguen aplicables en cada moment, i hauran de ser introduïdes en el taxímetre com a tarifa 3.  
  
Article 6. Mínim de percepció  
La quantitat establida com a mínim de percepció apareixerà en el taxímetre en el moment de la baixada de bandera, i romandrà fins que, si és el cas, s'haja efectuat un recorregut o transcorregut el temps suficient perquè el dit mínim de percepció siga superat.  
  
Article 7. Valor monetari del salt de taxímetre  
El valor monetari de cada salt de taxímetre serà de cinc cèntims d'euro (0,05 euros).  
  
Article 8. Taxímetre  
El taxímetre ha de tindre instal·lades totes les possibilitats de tarifes aprovades en esta orde.  
  
Article 9. Imports màxims d'arribada en servicis sol·licitats a través d'emissores  
1. Quan se sol·licite un servici via telefònica a qualsevol de les associacions d'emissores de l'Àrea de Prestació Conjunta de Castelló, el taxista que preste el servici haurà d'arribar al punt d'arreplega del passatger sense que el taxímetre excedisca de 4,70 euros.  
Estos màxims s'aplicaran amb independència de l'hora i el dia de la setmana en què se sol·liciten els servicis.  
2. Només als efectes de poder complir amb el que establix este article, el taxímetre haurà de permetre suspendre momentàniament el còmput tarifari del recorregut o el temps transcorregut per mitjà del seu posicionament en situació de pausa.  
  
  
  
  
DISPOSICIONS ADDICIONALS  
  
Primera  
Als efectes de l'aplicació de les tarifes, tindran la consideració de festius en l'Àrea de Prestació Conjunta de Castelló, la setmana de les festes de la Magdalena, i els dies 24 i 31 de desembre, així com el que hagen sigut declarats com a tals per a la ciutat de Castelló durant la vigència d'esta orde.  
  
Segona  
El mínim de percepció especial s'aplicarà entre les 21.00 hores i les 7.00 hores del matí del dia següent, en els dies de la setmana de les festes de la Magdalena, 24 i 31 de desembre, i 5 de gener.  
  
  
DISPOSICIÓ TRANSITÒRIA  
  
Única  
Estes tarifes únicament podran percebre's una vegada estiguen introduïdes en el taxímetre.  
  
  
DISPOSICIÓ DEROGATÒRIA  
  
Única  
Queda derogada l'Orde 28/2012, de 21 de desembre, de la Conselleria d'Infraestructures, Territori i Medi Ambient, per la qual es modifiquen les tarifes dels servicis de transport púbic de viatgers en vehicles automòbils de menys de nou places, de l'Àrea de Prestació Conjunta de Castelló, així com totes les disposicions que del mateix rang o d'un rang inferior s'oposen al que disposa esta orde.  
  
  
DISPOSICIONS FINALS  
  
Primera  
Es faculta la Direcció General de Transports i Logística per a l'aplicació i interpretació d'esta orde.  
  
Segona  
Esta orde entrarà en vigor l'endemà de la seua publicació en el Diari Oficial de la Comunitat Valenciana.  
  
València, 23 de desembre de 2013  
  
La consellera d'Infraestructures, Territori i Medi Ambient,  
ISABEL BONIG TRIGUEROS


Còpia Permalink ELI